Diari Oficial de la Generalitat Valenciana


Sumari del DOGV 8309, del 04-06-2018 (2018/5385)

RESOLUCIÓ de 23 de maig de 2018, del director general per a l'Agència de Seguretat i Resposta a les Emergències, de delegació de competències.
----------------------------------------------------------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5385


Data del document
:   23-05-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 23 de maig de 2018, del director general per a l'Agència de Seguretat i Resposta a les Emergències, de delegació de competències. [2018/5385]  
El Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències (DOGV 8136, 27 de setembre), modifica en les disposicions addicionals tant la denominació oficial de la Direcció General com l'article 30 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat.  
La nova redacció de l'article 30 del Decret 151/2015, manté el Servei d'Espectacles i Establiments Públics en el si de la Direcció General per a l'Agència de Seguretat i Resposta a les Emergències, però fora de l'organisme autònom Agència Valenciana de Seguretat i Resposta a les Emergències.  
D'un altre costat, la Llei 6/2018, de 12 de març, de la Generalitat, de modificació de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, introdueix una sèrie de canvis que afecten les competències de la persona titular de la Direcció General. Aquests canvis afecten, sobretot, la competència sancionadora, ja que la nova redacció de l'article 56 atribueix, al «titular de la direcció general competent en matèria d'espectacles» la competència per a incoar, instruir i resoldre expedients sancionadors «quan es tracte de qualsevol sanció per infraccions greus, i en les molt greus quan es propose la imposició de multes fins a 300.500 euros, i qualsevol de les sancions accessòries previstes en aquesta llei». Aquesta redacció implica que el titular de la Direcció General ostenta les competències sancionadores de les infraccions molt greus fins a la indicada quantia, junt amb totes les considerades greus, alterant la situació anterior en la qual aquelles estaven assignades, per l'estructura orgànica existent, al president de la Generalitat en tota la seua extensió.  
   
Aquests canvis normatius, amb les implicacions que suposen, requereixen una nova resolució de delegació de competències per part del titular de la Direcció General per a l'Agència de Seguretat i Resposta a les Emergències, que actualitze la fins ara vigent i la complete en allò que es considere escaient.  
Per tot això i de conformitat amb allò que disposa l'article 63 de la Llei del Consell, i d'acord amb els articles 8 i 9 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar en les direccions territorials d'Alacant i Castelló de la Conselleria de Justícia, Administració Pública, Reformes Democràtiques i Llibertats Públiques l'exercici de les funcions següents:  
1. L'emissió del preceptiu informe tècnic quant al compliment de les condicions generals tècniques exigides en les llicències, arreplegat en l'article 10 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, modificada per la Llei 6/2018, de 12 de març, de la Generalitat (des d'ara, Llei 14/2010, de 3 de desembre).  
2. L'autorització de les activitats i espectacles previstos en l'article 7 de la Llei 14/2010, de 3 de desembre.  
3. L'autorització dels espectacles taurins i la designació per als distints espectacles taurins que se celebren en el seu àmbit territorial, de presidents o presidentes, delegats o delegades governatius, i de personal assessor i veterinari, d'acord amb els nomenaments i instruccions emanats de la direcció general competent en la matèria, d'acord amb el que disposa l'article 49.1.30a de l'Estatut d'Autonomia; el Reial decret 1040/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria d'espectacles; i els articles 38, 41 i 42 apartats 1, 4 i 5, del Reglament d'espectacles taurins, aprovat per Reial decret 145/1996, de 2 de febrer, en relació amb les disposicions addicionals primera, 2 i tercera, 2 de l'esmentat reial decret.  
   
4. Les resolucions de reducció o ampliació d'horari de tancament, previstes en l'article 35 de la Llei 14/2010, de 3 de desembre.  
5. L'autorització de sessions per a menors d'edat o sales de joventut.  
  
6. L'autorització per a la celebració de proves esportives, marxes, marxes ciclistes i la resta d'esdeveniments a què es refereix el títol IX del Reglament aprovat pel Decret 143/2015, d'11 de setembre, del Consell, quan aquells es desenvolupen íntegrament per vies situades dins de la seua respectiva província.  
7. La incoació i instrucció dels procediments sancionadors oberts per infraccions greus i molt greus tipificades en els articles 51 i 52 de la Llei 14/2010, de 3 de desembre, així com en els articles 91 i 92 del Reglament aprovat pel Decret 31/2015, de 6 de març, pel qual es regulen els festejos taurins tradicionals a la Comunitat Valenciana (bous al carrer).  
8. La gestió i inscripció d'empreses i establiments destinats a la realització d'espectacles públics i activitats recreatives en el registre previst en l'article 24 de la Llei 14/2010, de 3 de desembre.  
  
9. El visat i aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
10. Dins de les competències derivades de la convocatòria de les proves avaluadores del Servei Específic d'Admissió, la realització de les funcions que hagen de desenvolupar-se necessàriament en la respectiva província.   
11. Qualssevol altres funcions en l'àmbit de la matèria d'espectacles públics, activitats recreatives i socioculturals i establiments públics no indicades en els apartats anteriors, que haja de fer-se necessàriament a la província respectiva.  
  
Segon  
Delegar en la Direcció Territorial de València de la Conselleria de Justícia, Administració Pública, Reformes Democràtiques i Llibertats Públiques l'exercici de les funcions següents:  
1. L'autorització de les activitats i espectacles previstes en l'article 7 de la Llei 14/2010, de 3 de desembre.  
2. L'autorització dels espectacles taurins i la designació per als distints espectacles taurins que se celebren en el seu àmbit territorial, de presidents o presidentes, delegats o delegades governatius, i de personal assessor i veterinari, d'acord amb els nomenaments i instruccions emanats de la direcció general competent en la matèria, d'acord amb el que disposa l'article 49.1.30a de l'Estatut d'Autonomia; el Reial decret 1040/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria d'espectacles; i els articles 38, 41 i 42 apartats 1, 4 i 5, del Reglament d'espectacles taurins, aprovat per Reial decret 145/1996, de 2 de febrer, en relació amb les disposicions addicionals primera, 2 i tercera, 2 de l'esmentat Reial Decret.  
3. Les resolucions de reducció o ampliació d'horari de tancament, previstes en l'article 35 de la Llei 14/2010, de 3 de desembre.  
4. L'autorització de sessions per a menors d'edat o sales de joventut.  
  
5. L'autorització per a la celebració de proves esportives, marxes, marxes ciclistes i la resta d'esdeveniments a què es refereix el títol IX del Reglament aprovat per Decret 143/2015, d'11 de setembre, del Consell, quan aquells es desenvolupen íntegrament per vies situades dins de la seua respectiva província.  
6. El visat i aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
  
Tercer  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 9.6 de la 40/2015, d'1 d'octubre, de règim jurídic del sector públic, així com l'article 63.5 de la Llei del Consell.  
La delegació de competències efectuada en virtut de la present resolució s'entén sense perjuí que, en qualsevol moment, la persona titular de la Direcció per a l'Agència de Seguretat i Resposta a les Emergències, puga avocar el coneixement i resolució de qualsevol assumpte o expedient en els termes i amb els requisits establits en l'article 10 de la Llei 40/2015 d'1 d'octubre.  
   
Quart  
En les resolucions, actes o documents que s'adopten per aquesta delegació, es farà constar l'autoritat de procedència, i es consideraran dictats per l'òrgan delegatori.  
   
Cinqué  
La present resolució produirà efectes des de l'endemà de la publicació en el Diari Oficial de la Generalitat Valenciana. Des de la data esmentada, quedarà sense efecte la Resolució de 12 de maig de 2016, del director general de l'Agència de Seguretat i Resposta a les Emergències, de delegació de competències, així com qualsevol altra resolució de delegació que, en aquest nivell competencial, s'haja dictat en matèria d'espectacles.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10.1.a i 46.1 de la Llei de la jurisdicció contenciosa administrativa; o, potestativament, recurs de reposició davant aquest mateix òrgan, en el termini d'un mes, computat en els termes ja exposats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades puguen interposar qualsevol altre que hi estimen escaient.  
   
València, 23 de maig de 2018.- El director general per a l'Agència de Seguretat i Resposta a les Emergències: José María Ángel Batalla.